9.8.2023
MT
Il-Ġurnal Uffiċjali tal-Unjoni Ewropea
L 199/37
(21)
Connect Com iddikjara li l-użu tal-prezz medju għal kull km ta’ kejbil ma kienx indikatur sinifikanti biex jiġi vverifikat jekk id-dazji anti-dumping ġewx assorbiti minħabba li l-kejbils b’għadd kbir ta’ fibri kienu aktar għaljin għal kull km ta’ kejbil minn kejbils b’għadd baxx ta’ fibri.
Connect Com argumenta li t-tnaqqis fil-prezz medju għal kull km ta’ kejbil kien ikkawżat mill-bidla fit-taħlita tal-prodott mibjugħa qabel u wara l-impożizzjoni tad-dazji antidumping.
(22)
Il-Kummissjoni fakkret li l-applikant qagħad fuq il-prezzijiet tal-importazzjoni mill-bażi tad-data TARIC tal-Eurostat għall-prodott investigat, li hija l-prattika tas-soltu minħabba li d-data statistika tinġabar abbażi tad-deskrizzjoni talprodott fl-intier tiegħu, minflok fuq tipi ta’ prodotti individwali.
Il-Kummissjoni qieset li kien biżżejjed li terġa’ tiftaħ l-investigazzjoni mill-ġdid fuq din il-bażi.
Barra minn hekk, ġie nnotat li Connect Com ma ppreżenta l-ebda evidenza li turi li t-tnaqqis fil-prezz tal-importazzjoni kien dovut għal bidla fit-taħlita tal-prodott.
Matul l-investigazzjoni mill-ġdid, il-Kummissjoni ġabret data aktar dettaljata fil-livell tat-tip ta’ prodott abbażi ta’ numri tal-kontroll tal-prodott (product control numbers, “PCNs”) u setgħet tqabbel il-prezzijiet tal-istess tipi ta’ prodotti kif spjegat fil-premessa (40).
Għaldaqstant, id-dikjarazzjoni ġiet miċħuda.
(23)
Connect Com iddikjara wkoll li l-unità ta’ kejl “kg” jew “tunnellati” ma kinitx komuni fin-negozju tal-kejbils.
L-unitajiet ta’ kejl tas-soltu għall-kejbils kienu metri jew kilometri.
(24)
Il-Kummissjoni osservat li, bħal fil-każ tal-prodotti l-oħra kollha fil-bażi tad-data TARIC tal-Eurostat, il-volumi talimportazzjonijiet tal-prodott investigat huma disponibbli wkoll f’tunnellati/kg, minbarra l-kilometri tal-kejbil.
It-talba tal-applikant indikat il-volumi ta’ importazzjoni (rilevanti) fiż-żewġ unitajiet bil-prezz rilevanti għal kull unità.
Għaldaqstant, it-talba ġiet miċħuda.
(25)
Connect Com iddikjara li l-kunsiderazzjoni tal-prezzijiet sa tmiem l-ewwel nofs tal-2022 biss, kif indikat fit-talba, wasslet għal distorsjoni fir-riżultat minħabba li l-prezzijiet reġgħu żdiedu f’Ġunju 2022 u kienu mistennija jkomplu jiżdiedu fit-tieni nofs tal-2022.
(26)
Il-Kummissjoni fakkret li, minħabba d-data tal-preżentazzjoni tat-talba, il-perjodu użat fit-talba biex jintwerew ix-xejriet li ntemmu fit-30 ta’ Ġunju 2022 kien l-aktar perjodu reċenti b’sett sħiħ ta’ data disponibbli għallapplikanti fiż-żmien tat-talba.
Barra minn hekk, matul l-investigazzjoni mill-ġdid, il-Kummissjoni vvalutat il-prezzijiet sa tmiem il-PIA, jiġifieri t-30 ta’ Settembru 2022.
Minn dan isegwi li l-perjodu li matulu, skont Connect Com, il-prezzijiet żdiedu kien parzjalment fil-PIA.
Għaldaqstant, id-dikjarazzjoni ġiet miċħuda.
(27)
Connect Com ikkontesta wkoll il-kawżalità bejn il-prezzijiet li allegatament waqgħu u l-impożizzjoni tad-dazji.
Iddikjara li kien diġà seħħ tnaqqis estrem fil-prezz minn Awwissu 2021 sa Settembru 2021, qabel ma ġew imposti d-dazji u li t-tnaqqis sussegwenti fil-prezz minn EUR 10 f’Diċembru 2021 għal EUR 7 f’Ġunju 2022 ma kienx għadu sinifikanti u ma kienx marbut mal-impożizzjoni tal-miżuri.
(28)
Skont l-Artikolu 12 tar-Regolament bażiku, meta jkun hemm biżżejjed evidenza ta’ assorbiment tad-dazji, l-investigazzjoni oriġinali tista’ terġa’ tinfetaħ fuq talba ta’ kwalunkwe parti interessata.
Il-Kummissjoni vvalutat l-evidenza ppreżentata mill-applikant li turi li wara l-perjodu ta’ investigazzjoni oriġinali, il-prezzijiet talesportazzjoni Ċiniżi naqsu.
Fid-dawl ta’ din l-informazzjoni, il-Kummissjoni ddeċidiet li tiftaħ l-investigazzjoni millġdid ta’ assorbiment.
Barra minn hekk, l-Artikolu 12(2) tar-Regolament bażiku jippermetti li l-Kummissjoni tikkunsidra evidenza ta’ tnaqqis fil-prezzijiet li jseħħ wara l-PIO u qabel l-impożizzjoni tad-dazji, bħal dawk diskussi minn Connect Com.
Għaldaqstant, id-dikjarazzjoni mressqa minn Connect Com ġiet miċħuda.
1.10.
Divulgazzjoni
(29)
Fl-1 ta’ Ġunju 2023, il-Kummissjoni ddivulgat il-fatti u l-kunsiderazzjonijiet essenzjali li fuq il-bażi tagħhom kien beħsiebha temenda d-dazju anti-dumping definittiv fuq l-importazzjonijiet tal-kejbils fibrottiċi li joriġinaw miċĊina.
Il-partijiet kollha ngħataw perjodu li fih setgħu jikkummentaw dwar id-divulgazzjoni.
Il-Kummissjoni rċeviet kummenti mingħand il-Grupp FTT, il-Grupp ZTT u Twentsche (Nanjing) Fibre Optics Ltd (“TFO”).